बिहार दिवस:गांधीजी के सपनों को बिहार सरकार ने सरजमीन पर उतारने का कार्य किया है-उपराष्ट्रपति - लोकमत लाइव
Home देश बिहार दिवस:गांधीजी के सपनों को बिहार सरकार ने सरजमीन पर उतारने का कार्य किया है-उपराष्ट्रपति
बिहार दिवस का विधिवत उद्घाटन करने के बाद उपराष्ट्रपति वेंकैया नायडू ने बिहार के मुख्यमंत्री नीतीश कुमार की जमकर तारीफ की और कहा कि वो नाम पर नहीं, काम पर ध्यान देते हैं। ये उनकी विशेषता है। उपराष्ट्रपति ने कहा कि न्याय के साथ विकास नीतीश कुमार की पहचान है।
उपराष्ट्रपति ने समस्त बिहार वासियों को बिहार दिवस की शुभकामना दी।
इस अवसर पर उन्होंने कहा की पटना के ऐतिहासिक गांधी मैदान में उपस्थित होकर चम्पारण सत्याग्रह शताब्दी के समापन समारोह में भाग लेते हुए मुझे बहुत प्रसन्नता हो रही है
बिहार का स्वर्णिम इतिहास को याद करते हुए वेंकैया नायडू ने कहा की महात्मा गांधीजी की विचारधारा के वाहक देश के प्रथम राष्ट्रपति डॉ. राजेंद्र प्रसाद और 70 के दशक में संपूर्ण क्रांति का आह्वान करने वाले लोकनायक जय प्रकाश नारायण जी की इस महान भूमि को मैं नमन करता हूं ।सच्चाई को पहले पहचानना और उसके आधार पर अन्यायपूर्ण शासन के खिलाफ अहिंसक प्रतिरोध करने का राजनैतिक प्रयोग गांधीजी ने चम्पारण से ही शुरू किया था ।
अपने भाषण में राज्य सरकार की जमकर तारीफ करते हुए उपराष्ट्रपति ने कहा की गांधीजी के सपनों को बिहार सरकार ने सरजमीन पर उतारने का कार्य किया है। नशाबंदी, बाल-विवाह पर रोक एवं दहेज उन्मूलन के लिए सख्त कानून के साथ-साथ व्यापक जन-जागरण का कार्य बिहार में हो रहा है
अंत में उन्होंने कहा की मैं महात्मा गांधीजी के प्रति अपना हार्दिक सम्मान व्यक्त करता हूं, नमन करता हूं और इस भव्य आयोजन में भाग लेने का अवसर प्रदान करने के लिए आप सब के प्रति आभार प्रकट करता हूं।#BiharDiwas #बिहारदिवस
Previous article सीएम नीतीश को तेजश्वी का खुला पत्र; पूरा देश जानता है कुर्सी के लिए किसी भी हद तक जा सकते है आप
Next article योगी ने लिया 10 दिन में गोरखपुर का बदला राज्यसभा में 10 में से जीती 9 सीटे,बुआ बबुआ रह गए दंग